
Compartiment Casa de Cultură
Nr.  ……… din …………

Raport specialitate
Privind Aprobarea  Planului de Activități 
a compartimentului Casei de Cultură
pe anul 2023


	În conformitate cu cap. IV, art. 15, alin. 2, lit. a) din Ordonanţa de Urgenţă nr. 118 din 21 decembrie 2006 cu modificările si completările ulterioare, privind înfiinţarea, organizarea şi desfăşurarea activităţii aşezămintelor culturale privind finanţarea aşezămintelor culturale, art. 129 alin.2 lit.b si d, ,alin.4 lit.a,  alin. 7 lit.d, art. 196 alin. 1 lit. a şi art. 136 alin.8 lit.a din OUG. 57/2019 privind Codul administrativ și a art.30 alin.1 lit.c din Legea nr.24/2000 privind  normele de tehnica legislativa pentru elaborarea actelor normative.
	Luând în considerare referatul de aprobare al primarului înregistrat cu nr. 2977 din 21.03.2023, în calitate de inițiator al proiectului de hotărâre;
	Ţinând cont de cele menţionate, și a faptului că redescoperirea, evaluarea și valorificarea corespunzătoare a tradițiilor noastre, conservarea și promovarea culturii, sunt principii care stau la baza programelor și proiectelor culturale, a activităților și acțiunilor realizate în municipiul Marghita.
	Activitățile culturale ale compartimentului Casei de Cultură Marghita ce se vor desfășura în anul 2023 vor avea în vedere, în principal, antrenarea unor largi segmente ale populației la viața comunitară, concentrând atenția asupra valorilor reprezentative, care asigură nota distinctă a personalității municipiului nostru.
	Toate aceste programe și proiecte precum și alte multe activități culturale pe care le desfăşurăm, şi care sunt organizate de compartimentul Casa de Cultură, implică mult profesionalism, pregătire temeinică şi dăruire din partea personalului Casei de Cultură, totodată la aceste programe şi proiecte vor fi antrenaţi şi colaboratorii din municipiu şi din judet.
 	În spiritul deschiderii manifestate și a preocupării constante pentru o viață culturală bogată, în municipiul nostru, în fiecare an sunt organizate de către Casa de Cultură în colaborare cu Primăria Municipiului și Consiliul Local diferite manifestări culturale, cu o tematică cât mai variată (teatru, operă, festivaluri, târguri, expoziții, lansări de carte, seri de poezie, etc),
	Având în vedere acestea, compartimentul Casa de Cultură, alăturat vă propunem spre aprobare: Planul de activități al  compartimentului Casei de Cultură Marghita pe  anul  2023
Conform Anexei.

	De ziua Unirii Principatelor Române, dorim să organizăm o ceremonie de comemorare la Monumentul Eroilor în cinstea celor care au luptat pe câmpurile de luptă pentru întregirea patriei și a neamului românesc după care va avea loc  un spectacol folcloric omagial cu tematică patriotică la care să participe atât colaboratorii din municipiu cât şi cei din județ. 
	De zilele Culturii Maghiare se dorește organizarea unui program cultural care să cuprindă activități atât la Liceul Teoretic „Horvath Janos” cât și în cadrul Casei de Cultură Marghita.
	În cadrul Marșului pentru Viață dorim să organizăm o paradă în care să participe reprezentanți ai bisericilor din zonă, prin care să promovăm dreptul la viață.
	Înainte de Sfintele Sărbători Pascale ( aprilie) – dorim să să ne transpunem în această perioadă Sfântă, perioadă în care ne vom aminti de tradiţiile de altă dată printr-un concert de pricesne organizat în parteneriat cu Consiliul Județean Bihor, Centrul de Cultură Bihor  și Filarmonica de Stat Oradea.
	Având în vedere diversitatea etnică din municipiul nostru, dorim organizarea unui eveniment dedicat rromilor din comunitatea noastră.
	De Ziua Independenței de Stat a României se va organiza o ceremonie de comemorare la Monumentul Eroilor unde va avea loc și un scurt moment artistic dedicate acestei zile.
	Ne-am propus ca pentru data de 25 mai să organizăm  un eveniment deosebit pentru a cinsti cum se cuvine memoria eroilor martiri care să cuprindă un spectacol dedicat acestei zile, organizat în parteneriat cu Centrul de Cultură Bihor.
	Dorim ca de ziua națională a costumului popular să organizăm o expoziție a costumelor populare autentice și să premiem pe cei care păstrează cu sfințenie aceste comori ale neamului românesc.
	De Ziua internațională a copilului – copiii din municipiul nostru vor fi încântați de un spectacol în aer liber dar și de activități și competiții special organizate pentru ei. 
	Ziua Iei și ziua de Sânziene va fi celebrate împreună cu Asociația Culturală „Valea Barcăului” prin care se va urmări promovarea acestei sărbători în rândul oamenilor dar mai ales al tinerilor și copiilor.
	De ziua drapelului se va organiza un spectacol care va cuprinde cântece dedicate drapelului naţional al României, împreună cu Asociația Culturală „Valea Barcăului”.
	Având în vedere calendarul activităților organizate în anul 2022 în cadrul Zilelor Culturale Marghitene și diversitatea acestora care a acoperit o sferă foarte largă a domeniului cultural, dorim să organizăm și în acest an un eveniment de o asemenea anvergură, mult mai bine pus la punct și mult mai impresionant.
	Ziua imnului va fi celebrate alături de Asociația Culturală „Valea Barcăului” printr-un program ce va cuprinde cântece și poezii dedicate Imnului Național al României.
	În localitățile aparținătoare Municipiului Marghita, respectiv în Cheț și Ghenetea dorim să organizăm un târg festiv prin care să aducem o pată de culoare culturală și în aceste zone.
	Având în vedere dorința de promovare turistică și culturală a acestei zone, în sezonul de toamnă am dori să organizăm un Festival care să își formeze o tradiție prin care să promovăm potențialul recoltelor din zonă.
[bookmark: _GoBack]	Ziua Națională a României va fi celebrată printr-o serie de activități care va debuta cu un marș al copiilor cu tricolorul în mână pe sunetul muzicii patriotice, o defilate a Garnizoanei și în încheiere, cu un spectacol de gală prin care să se promoveze însemnătatea de suflet a acestei sărbători. 
	În perioada sărbătorilor de iarnă, dorim să organizăm un târg de Crăciun care să animeze zona și care să ofere oamenilor posibilitatea de socializare și relaxare în aer liber chiar și în sezonul rece, atât prin activităţi de recreere cât și prin spectacolele oferite la scenă și desigur organizarea unui festival de datini și obiceiuri de Crăciun, organizat în parteneriat cu Centrul de Cultură Bihor. 
	La cumpăna dintre ani dorim să organizăm un program prin care să marcăm festiv noul an care vine cu un spectacol în aer liber și evident cu focuri de artificii și jocuri laser. 
	Pentru petrecerea timpului liber a locuitorilor municipiului nostru, am dori să venim în ajutorul lor prin organizarea de seri de film, dans și alte activități care le-ar satisface nevoia de relaxare și socializare.  
	Toate aceste programe si proiecte precum si alte multe activităţi culturale pe care le desfăşuram, şi care sunt organizate de Casa de Cultura, implica mult profesionalism, pregătire temeinica şi dăruire din partea personalului Casei de Cultură, totodată la aceste programe şi proiecte vor fi antrenaţi şi colaboratorii din municipiu şi din judeţ.
	Menționăm că pe lângă aceste activități și manifestări mai pot apărea și altele neprevăzute în acest plan care nu au caracter permanent sau de continuitate.   
		Având în vedere cele mai sus arătate,  propunem spre aprobarea Consiliului Local al municipiului Marghita a planului de activități al compartimentului Casa de Cultura pe anul 2023 precum și Bugetul alocat desfășurării acestora.

